
[bookmark: _Hlk514145959]VšĮ Kretingos pirminės sveikatos priežiūros centras, juridinio asmens kodas:, adresas: Žemaitės al. 1, Kretinga, toliau – „Užsakovas“, atstovaujama direktorės Renatos Luakauskienės, veikiančio įstaigos nuostatų pagrindu, ir 

įrašyti Vykdytojo pavadinimą, kodas įrašyti juridinio asmens kodą, kurios buveinė – [įrašyti adresą], toliau  - „Vykdytojas“, atstovaujama [įrašyti atstovo pareigas] įrašyti atstovo vardą ir pavardę. pasirinkti pagal įrašyti įgaliojimų pagrindą, toliau abi kartu – „Šalys“,

atsižvelgdamos į tai, kad:
(A) nuo 2018 m. gegužės 25 d. įsigalioja 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei 
(B) siekdamos užtikrinti jo nuostatų tinkamą įgyvendinimą, ir

vadovaudamosi pasirinkti datą sutartimi Nr. įrašyti Sutarties numerį, toliau – „Sutartis“, 

susitaria papildyti Sutartį žemiau išdėstytomis nuostatomis dėl Vykdytojo teikiant paslaugas pagal Sutartį iš Užsakovo gautų asmens duomenų naudojimo tikslų, tvarkymo ir atsakomybės už netinkamą asmens duomenų apsaugą (toliau – „Susitarimas“):

1. Terminai ir apibrėžimai
1.1. Šiame Papildomame susitarime, įskaitant ir jo preambulę, didžiąja raide rašomų terminų reikšmės yra šios:
	„Duomenų valdytojas“
	reiškia šios Sutarties šalį, juridinį ar fizinį asmenį, kuris vienas arba drauge su kitais nustato asmens duomenų tvarkymo tikslus ir priemones;

	„Duomenų tvarkytojas“
	reiškia šios Sutarties šalį, juridinį ar fizinį (nesantį duomenų valdytojo darbuotoju) asmenį, kuris duomenų valdytojo yra įgaliotas tvarkyti asmens duomenis;

	„Asmens duomenys“
	reiškia bet kurią informaciją, susijusią su fiziniu asmeniu – duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta pasinaudojant tokiais duomenimis kaip asmens kodas, vienas arba keli asmeniui būdingi fizinio, fiziologinio, psichologinio, ekonominio, kultūrinio ar socialinio pobūdžio požymiai;

	„Duomenų tvarkymas“
	reiškia bet kurį su Duomenimis atliekamą veiksmą: rinkimą, užrašymą, kaupimą, saugojimą, klasifikavimą, grupavimą, jungimą, keitimą (papildymą ar taisymą), teikimą, paskelbimą, naudojimą, logines ir (ar) aritmetines operacijas, paiešką, skleidimą, naikinimą ar kitokį veiksmą arba veiksmų rinkinį;

	„Automatinis būdas“
	reiškia veiksmus, visiškai ar iš dalies atliekamus automatinėmis priemonėmis;

	„Duomenų subjektas“
	reiškia fizinį asmenį, kurio Asmens duomenys tvarkomi pagal šį Papildomą susitarimą;

	„Trečiasis asmuo“
	reiškia juridinį ar fizinį asmenį, išskyrus duomenų subjektą, duomenų valdytoją, duomenų tvarkytoją ir asmenis, kurie yra tiesiogiai duomenų valdytojo ar duomenų tvarkytojo įgalioti tvarkyti duomenis;

	„Ypatingi asmens duomenys“
	reiškia duomenis, susijusius su fizinio asmens rasine ar etnine kilme, politiniais, religiniais, filosofiniais ar kitais įsitikinimais, naryste profesinėse sąjungose, sveikata, lytiniu gyvenimu, taip pat informacija apie asmens teistumą;

	„Techninės ir organizacinės priemonės“


„Pagalbiniai duomenų tvarkytojai“

	reiškia priemones, kurios skirtos apsaugoti Asmens duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo. Minėtos priemonės turi užtikrinti tokį saugumo lygį, kuris atitiktų saugotinų Asmens duomenų pobūdį ir jų tvarkymo keliamą riziką;
asmenys (išskyrus Duomenų tvarkytojo darbuotojus), kuriems tiesioginio Duomenų tvarkytojo įgaliojimu (gavus Duomenų valdytojo sutikimą) leidžiama tvarkyti Asmens duomenis.


	
	


2. Susitarimo dalykas
2.1. Šiame Susitarime nustatytomis sąlygomis bei atsižvelgiant į Šalių įsipareigojimus, pareiškimus ir garantijas, nurodytus šiame Susitarime, Duomenų valdytojas (Užsakovas) įgalioja Duomenų tvarkytoją (Vykdytoją) tvarkyti šiame Susitarime nurodytus Asmens duomenis bei atlikti kitus su Asmens duomenų tvarkymu susijusius veiksmus.
3. Asmens duomenų tvarkymo apimtis, laikotarpiai ir tikslas
3.1. Vykdytojas Užsakovo vardu ir pavedimu tvarko šiuos Asmens duomenis: Nurodyti, kokie duomenys yra pateikiami Vykdytojui. 
3.2. Šalys bendradarbiauja užtikrindamos, kad Asmens duomenys būtų tvarkomi teisėtu šiame susitarime nustatytu tikslu, tiksliai, sąžiningai, kad būtų nuolatos atnaujinami. Šalys deda visas pastangas, kad netikslūs Asmens duomenys būtų nedelsiant ištaisyti.
3.3. Vykdytojas Asmens duomenis tvarko Užsakovo vardu ir vieninteliam tikslui – paslaugų teikimui pagal Sutartį Užsakovui. Atsiradus poreikiui Asmens duomenis naudoti kitais tikslais, nei nurodyta šiame punkte, Šalys dėl tokio Asmens duomenų tvarkymo tariasi atskiru rašytiniu susitarimu, numatydamos visas būtinas tokio Asmens duomenų tvarkymo sąlygas;
3.4. Vykdytojas tvarko Asmens duomenis tik tiek laiko, kiek tai yra būtina paslaugoms Užsakovui teikti. Kai Asmens duomenys tampa nebereikalingi paslaugų teikimui, arba Šalims nutraukus Sutartį, Vykdytojas įsipareigoja sunaikinti turimus atitinkamus Asmens duomenis nedelsiant, bet ne vėliau kaip per keturiolika kalendorinių dienų nuo visiško Užsakovo atsiskaitymo už suteiktas paslaugas gavimo. Vykdytojas prieš sunaikindamas Asmens duomenis privalo grąžinti Užsakovui tuos Asmens duomenis, kuriuos turi teisę ir / ar pareigą tvarkyti Užsakovas.
 
4. Vykdytojo įsipareigojimai
4.1. Vykdytojas įgyvendina pakankamas ir tinkamas Technines ir organizacines priemones, skirtas apsaugoti Asmens duomenis nuo neteisėto sunaikinimo, pakeitimo, atskleidimo ar / ir neteisėto tvarkymo, įskaitant Asmens duomenų tvarkymą kitais nei šio Susitarimo 3.2. punkte nurodytais tikslais. 
4.2. Vykdytojo Asmens duomenų apsaugai taikomos tokios Techninės ir organizacinės priemonės yra laikytinos tinkamomis:
4.2.1. su Asmens duomenimis turi teisę susipažinti ir naudotis bei prieigas prie atitinkamų informacinių resursų, kuriuose saugomi Asmens duomenys, turi tik tie Vykdytojo darbuotojai, kurie dalyvauja teikiant paslaugas Užsakovui pagal Sutartį;
4.2.2. Vykdytojo darbuotojai prieš pradėdami dirbti su Asmens duomenimis yra supažindinami su Asmens duomenų tvarkymo reikalavimais bei Asmens duomenų saugumo užtikrinimo priemonėmis ir būdais;
4.2.3. Vykdytojo darbuotojai užtikrina Užsakovo perduotų Asmens duomenų konfidencialumą, jų pareiga saugoti Asmens duomenų paslaptį galioja ne tik perėjus į kitas pareigas (t. y. visą darbo santykių laikotarpį), bet ir pasibaigus darbo santykiams;
4.2.4. tuo atveju, jei paslaugų teikimui pagal Sutartį Vykdytojas, Užsakovo sutikimu, nuspręstų pasitelkti partnerius, Vykdytojas gali rinktis tik tuos partnerius, kurie tinkamai įgyvendina Asmens duomenų apsaugos priemones ir atsako už Asmens duomenų tvarkymo teisėtumą;
4.2.5. Vykdytojas siekdamas užkirsti kelią atsitiktiniam ar neteisėtam Asmens duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, turi saugoti dokumentus bei duomenų rinkmenas tinkamai ir vengti nereikalingų kopijų darymo. Dokumentų kopijos, kuriose nurodomi Asmens duomenys, turi būti sunaikintos taip, kad šių dokumentų nebūtų galima atkurti ir atpažinti jų turinio;
4.2.6. Vykdytojas savo tarnybinėse stotyse, informacinėse sistemose ir duomenų bazėse įdiegia apsaugas nuo kompiuterinių virusų ar kitokių žalingų programų, galinčių sunaikinti ir / arba neteisėtai pakeisti asmens duomenis, siekiant apsaugoti komunikacijas, kompiuteriniame tinkle yra įdiegiamos tinklo apsaugos bei neteisėtų prisijungimų ir nepageidaujamų duomenų paketų filtravimo priemonės (pvz., firewall ir pan.);
4.2.7. Asmens duomenis Vykdytojas tvarko tik naudodamas licencijuotą ir saugią programinę įrangą, kuri yra nuolatos atnaujinama siekiant išvengti saugumo spragų. Vykdytojo informacinės sistemos nuo neteisėto prisijungimo yra apsaugomos slaptažodžiais, nustatant pakankamą slaptažodžių naudojimo ir keitimo tvarką.
4.2.8. Esant poreikiui nurodyti kitas technines ir organizacines priemones.
4.3. Įgyvendinant Duomenų subjekto teises, garantuojamas Bendrojo asmens duomenų apsaugos reglamento, Vykdytojas nepagrįstai nedelsdamas, bet ne vėliau kaip per vieną mėnesį, Užsakovo prašymu pateikia informaciją apie tvarkomus Asmens duomenis, gautus iš Užsakovo, taip pat ištaiso neteisingus Asmens duomenis, sustabdo atitinkamų Asmens duomenų tvarkymą ar visiškai panaikina atitinkamus Asmens duomenis.
4.4. Tuo atveju, jei dėl Užsakovo nurodymu atlikto Asmens duomenų tvarkymo sustabdymo ir / arba sunaikinimo Vykdytojas negalėtų toliau pilnai ar iš dalies teikti paslaugų pagal Sutartį, Vykdytojas apie tai nedelsiant informuoja Užsakovą.
4.5. Įvykus Asmens duomenų apsaugos pažeidimui, dėl kurio tyčia ar dėl neatsargumo neteisėtai sunaikinami, prarandami, pakeičiami, be leidimo atskleidžiami persiųsti, saugomi arba kitaip tvarkomi Asmens duomenys arba prie jų be leidimo gaunama prieiga, Vykdytojas apie tai nedelsdamas bet ne vėliau kaip per keturiasdešimt aštuonias valandas informuoja Užsakovą bei imasi visų priemonių pažeidimui bei dėl jo kilusioms ar galinčioms kilti pasekmėms pašalinti.

5. Atsakomybė ir baigiamosios nuostatos
5.1. Vykdytojas įsipareigoja atlyginti Užsakovui visus jo patirtus tiesioginius ir / ar netiesioginius nuostolius, susijusius su šio Susitarimo ar taikomų duomenų apsaugos teisės aktų pažeidimu, jei jį padaro Vykdytojas arba jo darbuotojai ir / ar pagalbiniai duomenų tvarkytojai.
5.2. Susitarimas pasirašytas dviem egzemplioriais, po vieną kiekvienai Šaliai.
5.3. Susitarimas įsigalioja jo pasirašymo dieną ir galioja tol, kol galioja Sutartis.
5.4. Tarp Šalių sudarytos Sutarties nutraukimo atveju Vykdytojas privalo nedelsiant visus turimus Užsakovo perduotus Asmens duomenis, kuriuos jis tvarkė pagal Šalių sudarytą Sutartį bei šį Susitarimą, perduoti Užsakovui, jei Užsakovo pranešime nenurodyta kitaip.
5.5. Šis Šalių pasirašytas susitarimas laikomas neatskiriama Sutarties dalimi nuo jo įsigaliojimo momento.
5.6. Šiam Susitarimui ir Asmens duomenų tvarkymui taikoma Lietuvos Respublikos teisė, įskaitant 2018 m. gegužės 25 d. įsigaliojusį Bendrąjį duomenų apsaugos reglamentą. 
5.7. Bet koks Šalių ginčas ar nesutarimas, kylantis iš šio Susitarimo ar su juo susijęs, sprendžiamas Šalių derybų būdu, o ginčo nepavykus išspręsti taikiai, ginčas sprendžiamas kompetentingame Lietuvos Respublikos teisme, remiantis įstatymų nustatyta tvarka.
5.8. Šalys pareiškia, kad perskaitė susitarimą dėl Sutarties papildymo, suprato jo turinį, pasekmes ir jį pasirašė kaip dokumentą, atitinkantį jų valią ir tikslus.
5.9. [bookmark: _GoBack]Šalių rekvizitai ir parašai:



















